Throstle

A Throstle is for ordinar a bird that's a member o the faimlie Turdidae. 

Throstles is aft fund in gairdens, pairks, shaws an widland that haes a rowth o growthe. Throstles can be fund athort Europe sooth o the Arctic circle, but no in Iberia. They've been inbrocht tae New Zealand an Austrailie an aw. They're gey common in New Zealand but in Austrailie there's anerly a smaw nummer aboot Melbourne. Mony birds gangs sooth for the winter, forby thon some wastren birds is bides aw year. Siccan birds haes been inbrocht tae ither airts o the yird an aw. 

Throstles is omnivorous, an they eat mony insects, wirms, snails an berries. They aften use a stane as a "stiddie" for tae smatter snail shells.

They dinna bide in flauchts, awtho a puckle birds micht bide thegither in the richt haunts.

Throstles is aboot 22–23 cm lang and 70–90 g in wecht, an is wee'er nor merls (Turdus merula). The sexes leuks alike, wi hamel broun backs an spruce spreckelt breests.

They nest in busses an hedges, cleckin fower or five eggs that is bricht glazie blue an sprecklet black in a trig caup-shapit nest makkit up o sprots an clay. The female clecks for aboot 14 day or thereby; an the young flees awa efter a siclyke interval. Throstles micht cleck twa-three times a year.

The male sings its rairie sang frae trees, ruifs or ither heich places. For ordinar the sang is a melodic rane.

Freemit airtins

*